সুন্দরবনে আটক ভারতীয় ২৬ জেলে কারাগারে
বঙ্গোপসাগরে নৌবাহিনীর হাতে আটক ২৬ ভারতীয় জেলেকে রোববার বিকালে বাগেরহাট কারাগারে পাঠিয়েছেন আদালত। বাংলাদেশের সমুদ্রসীমায় অবৈধ অনুপ্রবেশ করে শনিবার বিকালে সুন্দরবন উপকূলের ফয়োরওয়ে বয়া এলাকায় মাছ শিকারকালে তাদের আটক করা হয়। এনিয়ে সুন্দরবন উপকূলে মাছ শিকারের অপরাধে ৬ দফায় আটক ১৪১ ভারতীয় জেলে বাগেরহাট কারাগারে আছেন।







মোংলা থানার এসআই আহাদ জানান, বিকালে অবৈধভাবে মাছ শিকার করছিল এফবি শঙ্খ প্রদীপ ও এফবি মা মঙ্গল নামের ভারতীয় ট্রলার। এ সময় জাহাজে টহলরত নৌবাহিনীর সদস্যরা ২৬ ভারতীয় জেলেসহ ট্রলার দুটি আটক করেন। সন্ধ্যায় নৌবাহিনীর বিএনএস মোংলা নৌঘাঁটির চিফ পেটি অফিসার ইমান আলী ভারতীয় জেলেদের বিরুদ্ধে থানায় মামলা করেন।




পুলিশ কর্মকর্তা আরও জানান, সুন্দরবন উপকূলে অবৈধভাবে মাছ শিকারের অপরাধে ২ অক্টোবর একটি ফিশিং ট্রলারসহ ভারতীয় ১৫ জেলেকে, ৪ অক্টোবর দুটি ফিশিং ট্রলারসহ ২৩ জেলেকে, ২২ অক্টোবর একটি ফিশিং ট্রলারসহ ১৪ জেলেকে, ৪ নভেম্বর চারটি ফিশিং ট্রলারসহ ৪৯ জেলেকে, ১০ ডিসেম্বর একটি ফিশিং ট্রলারসহ ১৪ জেলেকে, সর্বশেষ ১৮ জানুয়ারি দুটি ফিশিং ট্রলারসহ ২৬ জেলেকে আটক করা হয়।

বঙ্গোপসাগরে নৌবাহিনীর হাতে আটক ২৬ ভারতীয় জেলেকে রোববার বিকালে বাগেরহাট কারাগারে পাঠিয়েছেন আদালত। বাংলাদেশের সমুদ্রসীমায় অবৈধ অনুপ্রবেশ করে শনিবার বিকালে সুন্দরবন উপকূলের ফয়োরওয়ে বয়া এলাকায় মাছ শিকারকালে তাদের আটক করা হয়। এনিয়ে সুন্দরবন উপকূলে মাছ শিকারের অপরাধে ৬ দফায় আটক ১৪১ ভারতীয় জেলে বাগেরহাট কারাগারে আছেন।